## Αίτηση Χρηματοδότησης

(επισυνάπτεται στο πληροφοριακό σύστημα ψηφιακά υπογεγραμμένη μέσω της Ενιαίας Ψηφιακής Πύλης gov.gr)

|  |
| --- |
| **Βασικά στοιχεία Αίτησης** |
| ΟΝΟΜΑΤΕΠΩΝΥΜΟ ΙΔΙΟΚΤΗΤΗ |  |
| ΟΝΟΜΑΤΕΠΩΝΥΜΟ ΕΚΠΡΟΣΩΠΟΥ |  |
| ΤΗΛΕΦΩΝΟ ΕΠΙΚΟΙΝΩΝΙΑΣ |  |
| EMAIL ΕΠΙΚΟΙΝΩΝΙΑΣ |  |
| K.A.E.K. (Κωδικός Αριθμός Εθνικού Κτηματολογίου Ακινήτου) |  |
| ΔΙΕΥΘΥΝΣΗ ΑΚΙΝΗΤΟΥ |  |
| EΤΟΣ ΚΑΤΑΣΚΕΥΗΣ ΑΚΙΝΗΤΟΥ |  |
| OΡΟΦΟΣ |  |
| ΕΠΙΦΑΝΕΙΑ (m2) |  |
| ΑΡΙΘΜΟΣ ΔΩΜΑΤΙΩΝ |  |
| ΑΡΙΘΜΟΣ ΛΟΥΤΡΩΝ/WC |  |
| ΑΝΕΛΚΥΣΤΗΡΑΣ | ΝΑΙ□ ΟΧΙ□ |

Η αίτηση επέχει θέση υπεύθυνης δήλωσης του άρθρου 8 του ν.1599/1986 (ΦΕΚ Α΄75) για τα στοιχεία που αναφέρονται σε αυτήν και τα υποβαλλόμενα με αυτήν δικαιολογητικά. Η ανακρίβεια των στοιχείων που δηλώνονται στην αίτηση επισύρει τις προβλεπόμενες ποινικές και διοικητικές κυρώσεις.

Εγώ, ο/η (ονοματεπώνυμο)…………………………………………… με ΑΦΜ (9ψήφιος αριθμός)…………………………………… στο πλαίσιο του Προγράμματος «Κοινωνική στέγαση για τις πλέον ευάλωτες ομάδες – Δήμος Αθήνας», δηλώνω ότι:

1. το ακίνητο προς ένταξη με Κ.Α.Ε.Κ. (Αριθμός Εθνικού Κτηματολογίου) …………………….. έχει χρήση κατοικίας, είναι νομίμως υφιστάμενο, δεν έχει κριθεί κατεδαφιστέο και ευρίσκεται εντός οικιστικής περιοχής του Δήμου Αθηναίων,
2. το ακίνητο δεν έχει δηλωθεί ως πρώτη κατοικία, δεν έχει δηλωθεί ως μισθωμένο και δηλώνεται ως κενό το τελευταίο εξάμηνο,
3. (κατά περίπτωση) έχω εξασφαλίσει τη συναίνεση των υπολοίπων συγκυρίων/συνεπικαρπωτών,
4. έχω ελέγξει όλα τα υποβληθέντα στοιχεία και επιβεβαιώνω την ορθότητα των καταχωρήσεων,
5. έχω επισυνάψει το σύνολο των απαιτούμενων δικαιολογητικών, τα οποία είναι φωτοαντίγραφα των πρωτοτύπων και τα πρωτότυπα βρίσκονται στη διάθεση των αρμόδιων εθνικών ή κοινοτικών ελεγκτικών οργάνων όποτε ζητηθούν,
6. έχω λάβει γνώση και αποδέχομαι τους όρους και προϋποθέσεις του προγράμματος καθώς και τις υποχρεώσεις που απορρέουν από αυτό, όπως αποτυπώνονται στην Πρόσκληση Εκδήλωσης Ενδιαφέροντος / Οδηγό Εφαρμογής του Προγράμματος,
7. κατανοώ ότι μετά την οριστική υποβολή της αίτησης δεν θα μπορώ να διορθώσω ή να τροποποιήσω ή να συμπληρώσω την αίτησή μου,
8. κατανοώ ότι, σε περίπτωση έγκρισής της η αίτηση θα οδηγηθεί σε Υπαγωγή με ενσωματωμένα τα αποτελέσματα του ελέγχου της και συμφωνώ για την αποδοχή της Υπαγωγής,
9. θα ενημερώνομαι σε τακτά χρονικά διαστήματα για την πορεία της αίτησής μου, για τις ενέργειες που απαιτείται να πραγματοποιήσω και τις προθεσμίες που τίθενται από το Πρόγραμμα μέσω της ηλεκτρονικής διεύθυνσης που έχω δηλώσει,
10. παρέχω τη συγκατάθεσή μου στις αρμόδιες Αρχές και Υπηρεσίες, για την περαιτέρω επεξεργασία των προσωπικών δεδομένων, συμπεριλαμβανομένων και των ευαίσθητων, τα οποία και τηρούνται για τις ανάγκες υλοποίησης του Προγράμματος, εξαγωγής στατιστικών δεδομένων (δεικτών), καθώς και διενέργειας ερευνών και της εκπόνησης μελετών για την αξιολόγηση του Προγράμματος, εφόσον διασφαλίζεται η τήρηση της νομοθεσίας περί προσωπικών δεδομένων βάσει του ν.4624/2019,
11. σε περίπτωση υπαγωγής θα τηρώ, καθ’ όλη τη διάρκεια του έργου, την ισχύουσα εθνική και κοινοτική νομοθεσία και θα εξασφαλίσω τυχόν απαιτούμενες εγκρίσεις ή/και άδειες που προβλέπονται από αυτή, θα ενημερώνω τον φάκελο του έργου με όλα τα στοιχεία που αφορούν στην εκτέλεση των παρεμβάσεων και λοιπών δαπανών έως την ολοκλήρωση και την αποπληρωμή τους, θα τηρώ το φάκελο του έργου για πέντε (5) έτη, από την ημερομηνία τελικής εκταμίευσης των ωφελημάτων, καθώς και θα διατηρήσω το έργο για τουλάχιστον πέντε (5) έτη από την τελική εκταμίευση των ωφελημάτων χωρίς να μεταβάλλω ουσιαστικά τις υλοποιημένες παρεμβάσεις και κατά τρόπο που επηρεάζει τη φύση, τους στόχους ή τους όρους υλοποίησης ή που θα μπορούσε να οδηγήσει σε αλλοίωση των στόχων υλοποίησής τους,
12. αποδέχομαι να πραγματοποιούνται προγραμματισμένοι επιτόπιοι έλεγχοι από τα αρμόδια εθνικά ή κοινοτικά ελεγκτικά όργανα, μετά από πρότερη συνεννόηση, και θα διευκολύνω το έργο τους παρέχοντας οποιοδήποτε στοιχείο που αφορά στην εκτέλεση του έργου, εφόσον ζητηθεί.

|  |  |  |
| --- | --- | --- |
| [Ημερομηνία] | [Ονοματεπώνυμο αιτούντα] | [Υπογραφή] |

**Σημείωση**: Κατά την εξέταση των παραπάνω κριτηρίων η Αναπτυξιακή Αθήνας Α.Ε. είναι δυνατό να ζητήσει διευκρινίσεις ή πρόσθετα δικαιολογητικά τεκμηρίωσης από τους υποψηφίους, η μη προσκόμιση των οποίων μπορεί να οδηγήσει σε απόρριψη της Αίτησης συμμετοχής. Τα δικαιολογητικά που θα προσκομισθούν, όπως και η Αίτηση, οφείλουν να είναι ευανάγνωστα.